**Қазақ тілі және әдебиет пәні мұғалімі Кайрбекова К.Д.**

**6 «Б» - сынып**

**Сабақтың тақырыбы:** **Туған күні досымның**

Грамматикалық тақырып: Жалғаулардан өткенді қайталау

**Сабақтың мақсаты:**

**Білімділік:” Туған күні досымның** ” тақырыбы бойынша оқушылардың білімін тереңдету, ауызекі сөйлеуге дағдыландыру, үйрету.

**Тәрбиелік:** оқушыларды бірін-бірі сыйлауға, құрметтеуге, қадірлеуге, бағалай білуге тәрбиелеу.

**Дамытушылық:** оқушылардың қисынды ойлау қабілетін, ой-өрісін кеңейту, есте сақтау қабілеттерін арттыру,тілдерін дамыту.

**Сабақтың түрі:** аралас сабақ

**Сабақтың әдіс-тәсілдері:** әңгімелесу,мәнерлеп оқу, деңгейлік тапсырмалар орындау,сұрақ-жауап,ЖИГСО-1, СТО стратегияларын қолдану

**Сабақтың көрнекілігі:** интерактивтік тақта, слайдтар,кеспе қағаздар,сөздік,қосымша материал.

**Пәнаралық байланыс:** әдебиет, орыс тілі.

**Сабақтың барысы:**

**І.Ұйымдастыру кезеңі**

1. Сәлемдесу

а) «Шаттық шеңбері»  
-Арайланып таң атты,  
Алтын шуақ таратты  
Жарқырайды күніміз  
Жадырайды жанымыз  
-Сәлеметсіздер ме балалар?  
-Балалар бүгінгі іс-әрекетіміз біздің көңіл күйімізге байланысты.Олай болса бүгінгі сәтті күніміз үшін бір-бірімізге жылы лебізімізді арнайық.

ә)Топқа бөлу

-Балалар сендердің тілектерің қандай тамаша,рахмет сендерге.  
 Енді мына үстелдің үстіндегі геометриялық пішіндердің ішінен өздеріңе ұнағанын алыңдар. Қолдарыңдағы пішіннің түсі бойынша топқа бөлініп отырыңдар.

***І топ атауы «Сарыжан».***

***ІІ топ атауы «Қызылжан».***

***ІІІ топ атауы «Жасылжан».***

2. Кезекшімен диалог

а) Оқушылардың сабаққа дайындығын тексеру.

ә) Оқушыларды түгендеу.

**ІІ. Үй тапсырмасын тексеру:** Өткен тақырыптар бойынша қайталау.

Мәтінді түсініп оқу және мазмұндау. Жаңа сөздерді жаттау.

1. Сөздік диктант ( 1.Мүғалім жаңа сөздерді оқиды, оқушылар жазады, аударады.

Оқушылар дәптерімен алмасып, тексереді, баға қояды. (Бағаның критерийі тақтада ілініп түрады))

1. Сұрақтарға жауап беру.

а) Сенің досың кім?

ә) Сенің досың қандай?

б) Дос туралы қандай мақал-мәтелдер білесің?

**ІІІ. 1.Өткен тақырыптар бойынша қайталау:**

Жарайсыңдар!

- Біз туған күнге байланысты тақырыптарды өтіп жатырмыз. . Балалар, достар туралы түсініктерің көрініп тұр. Осы достарымызбен, отбасымызбен бірге қандай мерекелерді тойлаймыз? (Оқушылар жауап береді.) Ал сыйлық алуды ұнатасыңдар ма? Олай болса, үстелдің үстінде ақ парақ А4 , түрлі –түсті маркерлер жатыр соларды пайдаланып өз ойларыңды қағазға түсіріңдер.

2. ОЙ ҚОЗҒАУ

(ақ парақ А4 , түрлі –түсті маркерлер тарату)

- Достарымызбен, отбасымызбен бірге қандай мерекелерді тойлаймыз?

Тапсырма: жеке тізім жасаңдар,жұптап ой бөлісіңдер, топпен бірлесе отырып, ортақ ойларды жинақтап топтастырыңдар (кластер жасаңдар). Ортаға салу.

**ІV Сабақтың тақырыбын, мақсатын,барысын айту.**

Жаңағы сендер атап өткен тойлардың ішінде «Туған күн» дедіңдер. Кімнің туған күнін тойлауға болады? (оқушылырдың жауабы) Сонымен, біздің бүгінгі тақырыбымыз «**Туған күні досымның**»

Дәптерлеріңді ашып бүгінгі күнді және тақырыпты жазыңдар.

**V. Жаңа тақырып.**

1.Мұғалімнің кіріспе сөзі.Балалар, қалай ойлайсыңдар, бүгінгі сабақта біз қандай жұмыс жасаймыз, не туралы әңгімелесеміз?

2.Сөздік жұмысы.(Жаңа сөздермен танысу)Интерактивті тақтада сандықтың ішінен сөздер шығып,аудармасы жазылады.

3.Мәтінмен жұмыс (ДЖИГСО стратегиясын қолдану)

4. Сергіту сәті

5.Үш деңгейлі тапсырмаларды орындау

І - деңгей тапсырмасы

ІІ деңгей тапсырмасы

1. І топ Дос, сыйлықсөздерін септеңдер.

ІІ топ Дос, сыйлық сөздерін тәуелдеңдер

ІІІ топ Дос сөзін жіктеңдер

2. а) Сөйлемдерді түсініп оқу. Ауызша аудару.

Менің досымның аты - Әділет. Ол жетінші сыныпта оқиды. Ол шілде айында туған.

ә)"Моншақ тізу" ойыны. Мәтіннен жуан сөздерді бір бағанға, жіңішке сөздерді екінші бағанға бөліп жаз.

**Жуан сөздер Жіңішке сөздер**

1. 4-тапсырма , 67- бет

ІІІ деңгей

*1.Берілген сөздерден сөйлем құрастырыңдар.*

а) туған досымның бүгін менің күні (Бүгін менің досымның туған күні)

ә) досымның мен күніне сурет туған сыйладым (Мен досымның туған күніне сурет сыйладым)

*2.Туған күнге байланысты диалог құрастырыңдар.*

1- тапсырма.

**V. Бекіту**

Сұрақтарға жауап беру.

1.Бұгін біз қандай тақырып өттік?

2.Туған күнге қандай сыйлық сыйлауға болады?

3.Сен сыйлық алғанды жақсы көресің бе?

**YI. Сабақты қорытындылау**

1.Оқушылар бір-біріне сұрақ қойып, жауап алады.

2.Инсерт кестесін толтыру

|  |  |  |
| --- | --- | --- |
| **Бұрыннан білемін** | **Бүгін білдім**  **+** | **Білгім келеді**  **?** |
|  |  |  |

**YIІ. Үй тапсырмасы:**

**І деңгей тапсырмасы:** 1 -тапсырма. (Т. Артыкова. Алматы «Атамұра» 2015ж. 66-бет).

**ІІ деңгей тапсырмасы:** 2 -тапсырма. (Т. Артыкова. Алматы «Атамұра» 2015ж. 66-бет).

**ІІІ деңгей тапсырмасы:** Тақырып бойынша шағын эссе жазу.

Үш деңгейлі тапсырмаларды оқушылардың қалауы бойынша бір деңгейді таңдап, орындауға болады

**YIІІ. Бағалау**

Мөлдір журнал арқылы бағалау.

**Рефлексия: Тақырып бойынша ой бөлісу (екі жұлдыз, бір тілек).**

**Келесі** **кездескенше!**

**10 - сынып**

**Сабақтың тақырыбы:** **Балаға азан шақырып ат қою**

Грамматикалық тақырып: Етістіктен өткенді қайталау

**Сабақтың мақсаты:**

**Білімділік:”**Балаға азан шақырып ат қою” тақырыбы бойынша оқушылардың білімін тереңдету, ауызекі сөйлеуге дағдыландыру, үйрету.

**Тәрбиелік:** қазақ халқының салт-дәстүрін қастерлеуге тәрбиелеу.

**Дамытушылық:** оқушылардың қисынды ойлау қабілетін, ой-өрісін кеңейту, есте сақтау қабілеттерін арттыру,тілдерін дамыту.

**Сабақтың түрі:** аралас сабақ

**Сабақтың әдіс-тәсілдері:** әңгімелесу,мәнерлеп оқу, деңгейлік тапсырмалар орындау,сұрақ-жауап, СТО стратегияларын қолдану

**Сабақтың көрнекілігі:** интерактивтік тақта, слайдтар,кеспе қағаздар,сөздік,қосымша материал.

**Пәнаралық байланыс:** әдебиет, орыс тілі.

**Сабақтың барысы:**

**І.Ұйымдастыру кезеңі**

1. Сәлемдесу

а) «Шаттық шеңбері»  
-Арайланып таң атты,  
Алтын шуақ таратты  
Жарқырайды күніміз  
Жадырайды жанымыз  
-Сәлеметсіздер ме балалар?  
-Балалар бүгінгі іс-әрекетіміз біздің көңіл күйімізге байланысты.Олай болса бүгінгі сәтті күніміз үшін бір-бірімізге жылы лебізімізді арнайық.

ә)Топқа бөлу

-Балалар сендердің тілектерің қандай тамаша,рахмет сендерге.  
 Енді мына үстелдің үстіндегі геометриялық пішіндердің ішінен өздеріңе ұнағанын алыңдар. Қолдарыңдағы пішіннің түсі бойынша топқа бөлініп отырыңдар.

***І топ атауы «Қызыл».***

***ІІ топ атауы «Жасыл».***

***ІІІ топ атауы «Сары».***

2. Кезекшімен диалог

а) Оқушылардың сабаққа дайындығын тексеру.

ә) Оқушыларды түгендеу.

**ІІ. Үй тапсырмасын тексеру:** Өткен тақырыптар бойынша қайталау.

Мәтінді түсініп оқу және мазмұндау. Жаңа сөздерді жаттау.

1. Сөздік диктант ( 1.Мүғалім жаңа сөздерді оқиды, оқушылар жазады, аударады.

Оқушылар дәптерімен алмасып, тексереді, баға қояды. (Бағаның критерийі тақтада ілініп түрады))

1. «Ыстық орындық» арқылы мәтіннің мазмұнын сұрау.(Әр топтан кезекпен оқушыларды «Ыстық орындыққа»отырғызып, қалған оқушылар мәтін бойынша сүрақ қояды. «Ыстық орындықта»отырған оқушы жауап береді)

**ІІІ. 1.Өткен тақырыптар бойынша қайталау:**

Жарайсыңдар!

- Біз балаға арналған тақырыптарды өтіп жатырмыз. Енді мына сұрақтарға жауап беріңдер.Қазақтың балаға арналған қандай тақырыптарын өттік?

- «Шілдехана» «Итжейде»

- Шілдехана деген не? Қалай түсінесіңдер? (*Жаңа туған баланың (нәрестенің) құрметіне жасалатын той).*

-Итжейде деген не екен? (*Бала қырқынан шыққанша киген жейдесі.)*

-Неге оны итжейде дейді? (Өйткені жейденің ішіне толтырып түрлі тәтті – дәмділерді салып түйеді де иттің мойнына байлап қоя береді екен. Көшенің балалары итті ұстап алып, жейдеге түйілген тәттілерді бөлісіп жейді).

2. ОЙ ҚОЗҒАУ

(ақ парақ А4 , түрлі –түсті маркерлер тарату)

-Қазақтың балаларға арналған тағы қандай салт-дәстүрлерін білесіңдер?

Тапсырма: жеке тізім жасаңдар,жұптап ой бөлісіңдер, топпен бірлесе отырып, ортақ ойларды жинақтап топтастырыңдар (кластер жасаңдар). Ортаға салу.

**ІV Сабақтың тақырыбын, мақсатын,барысын айту.**

Жаңағы сендер атап өткен тойлардың ішінде «Балаға ат қою» дедіңдер. Сонымен, біздің бүгінгі тақырыбымыз «Балаға азан шақырып ат қою»

Дәптерлеріңді ашып бүгінгші күнді және тақырыпты жазыңдар.

**V. Жаңа тақырып.**

1.Мұғалімнің кіріспе сөзі.

2.Сөздік жұмысы.(Жаңа сөздермен танысу)Интерактивті тақтада сандықтың ішінен сөздер шығып,аудармасы жазылады.

3. Сергіту сәті

4.Үш деңгейлі тапсырмаларды орындау

І - деңгей тапсырмасы

1.Етістік деген не?

Заттың ....., .... білдіреді.

Сұрақтары:

Мысалы:

2.Берілген сөйлемді аяқтаңдар

Қазақтар балаға .... ....... .. ..... .

а) азан шақырып ат қояды.

ә) киім киіп ат қояды.

б) ат қоймайды

*3.Етістікті тап*

*Қазақтар, ат қояды, балаға, көп, азан шақыру, шөп, туды.*

*4. Етістіктің райларының неше түрін білесің?*

*а) 2 ә) 3 б) 4 в) 1*

*5. Қалау райдың жұрнақтарын табыңдар*

*а) –са, -се*

*ә) –ғы, -гі, -қы, -кі*

*б) –айың, -ейің, -йің*

*в) –айық, -ейік*

ІІ деңгей тапсырмасы

*1. Дара, күрделі етістіктерді екі бағанға бөліп жаз*

*хабарлады, шақырды, ат қойды, жаңа туған, ойлап отыр, жариялау, көрді, азан шақырды, шөп шабу, туса.*

*Дара етістік               Күрделі етістік*

*2. Зат есім мен етістіктің астын сыз :*

*Бірлігі жоқ ел тозады,*

*Бірлігі күшті ел озады.*

*3.* Болымсыз  етістіктердің астын сыз*.*

*Жарияла, ат қойма, хабарлау, ауыл ақсақалдарын жинама, көңіл бөлген, сөйлеме, кел,*

*үзбе, сұрама, жыла, айқайлама*

ІІІ деңгей

*1.Берілген сөйлемді қалау райға айналдырыңдар.*

Менің атам немересіне азан шақырып ат қойды.

*2.Мәтінді үш рет оқып, мазмұндама жазыңдар.*

1- тапсырма.

**V. Бекіту**

Сұрақтарға жауап беру.

1.Азан деген сөз нені білдіреді?

2.Жаңа туған сәбиге атты кімдер қояды?

3.Атты қалай қояды?

4.Алдымен қандай есімдерді қойған?

5.Табиғат құбылысына, туған айына байланысты қандай есімдер қойған?

6.Қыз бала туа берсе, қандай ат қойған?

**YI. Сабақты қорытындылау**

1.Оқушылар бір-біріне сұрақ қойып, жауап алады.

2.Инсерт кестесін толтыру

|  |  |  |
| --- | --- | --- |
| **Бұрыннан білемін** | **Бүгін білдім**  **+** | **Білгім келеді**  **?** |
|  |  |  |

**YIІ. Үй тапсырмасы:** 3 -тапсырма. (Т. Артыкова. Алматы «Атамұра» 2014ж. 124бет).

Үш деңгейлі тапсырмаларды оқушылардың қалауы бойынша бір деңгейді таңдап, орындау

**YIІІ. Бағалау**

Мөлдір журнал арқылы бағалау.

**Рефлексия: Тақырып бойынша ой бөлісу (екі жұлдыз, бір тілек).**

Мұғалімнің сөзі:

Білімсізден жаман жоқ.  
Ел дәстүрін білмесең,  
 Жүрт айтады надан деп.  
Ата-бабам ардақты,  
Жамандыққа бармапты.  
Ардақ тұтып үлкенді,  
Ата жолын жалғапты.

**Келесі**

**кездескенше!**